Конфу́ций (латинан маттахь олу Confucius; шен цӀераш 孔丘 Кун Цю я 孔仲尼 Кун Чжунни, в. з. к. 551 шеран 28 сентябрь, Цюйфу уллехьxa0— 479 шо в. з. к., Цюйфу)xa0— Шира Китайн ойланча а, философ а. Цуьнан хьехамо боккху Ӏаткъам бина Китайн а, Малхбале Азийн а дахаран. И хьехам хилира конфуцианалла олу философин системан бух. Цуьна бакъ цӀе ю Кун Цю (孔丘 Kǒng Qiū), амма литературехь дукха хьолахь цунах олу Кун-цзы, Кун Фу-Цзы («Хьехархо Кун») я Цзыxa0— «Хьехархо». 20 шо кхаьчча иза гӀарвелира хьалхара Китайн корматаллин хьехархо ву аьлла.